Titħabbar il-mewt ta' Tony Bezzina Il-football Malti jinsab f'luttu meta nhar it-Tnejn tħabbret il-mewt tal-president ta' Hibernians, Tony Bezzina, fl-etá ta' 72 sena. Bla dubju, Tony jibqa' ikona fil-logħba domestika b'servizz ta' 43 sena fejn huwa wkoll l-aktar president li rebaħ unuri wara li ħa t-tmexxija tal-club, fl-1978. Huwa kien ukoll il-president tal-Premier Division Standing Committee. Is-sit Inews jibgħat il-kondoljanzi lill-familja Bezzina. Il-Partit Laburista jsellem il-memorja ta' Tony Bezzina Il-Partit Laburista jsellem il-memorja tal-President tat-tim tal-futbol ta' Hibernians, Tony Bezzina. Is-Sur Bezzina serva għal 43 sena bħala President tat-tim tal-futbol ta' Raħal Ġdid u kien figura ewlenija fix-xena tal-futbol Malti. Tony se jibqa' magħruf għad-dedikazzjoni tiegħu lejn il-klabb u l-impenn biex il-Hibernians F.C. kisbu suċċessi kbar matul is-snin. Il-Partit Laburista jibgħat l-kondoljanzi tiegħu lill-qraba u dawk kollha qrib is-Sur Bezzina.